Boldklubben 1908

Boldklubben 1908 (eller B 1908, B1908 Amager) er en dansk fodboldklub, som blev stiftet den 24. maj 1908 på Amager i København. Klubbens bedste herrehold spiller i 2022 sæsonen i Danmarksserien, mens andetholdet spiller i serie 1 under DBU København. Klubben har to andre divisionshold, da U17 og U19 herreholdene begge i sæsonen 2022 spiller i divisionen, under samarbejde med Fremad Amager i Amager ACADEMY. B1908 har en ungdomsafdeling, i pigeafdelingen har B1908 hold i Liga 2, det næstbedste niveau i Danmark. 

Klubbens seniorhold og bedste pigehold afvikler deres hjemmekampe på opvisningsbanen i Sundby Idrætspark og har deres træning på anlæggets nærliggende fodboldbaner. Klubben har samlet godt 1.200 medlemmer (DBU tal 2022), hvoraf cirka 1.000 er aktive, hvilket gør klubben til en af de største på Amager og i Københavns Kommune.

Klubbens historie 
Klubben blev stiftet af fire brødre i et gartneri i Frankrigsgade blandt de folkerige kvarterer i Sundby nærmest broerne mellem Amager og resten af København. Klubben havde en kort storhedstid som Amagers bedste fodboldklub, før Fremad Amager tog over som førerholdet på øen. Klubben blev først medlem af Amager Boldspil-Union (stiftet i 1912), som sidenhen i 1916 blev udvidet til et turneringssamarbejde med en række andre forstadsklubber under Københavns Forstadsklubbers Boldspil Union (KFBU), før klubben blev indlemmet i Københavns Boldspil-Union efter 1920.

I 1922 blev klubbens fremtidige hjemmebane, Opvisningsbanen i Sundby Idrætspark på Englandsvej, indviet med fodboldkamp, som B 1908 vandt med cifrene 4-1 over naboerne fra Boldklubben Fremad Amager.

Københavns Kommune stillede i 1989 en større grund på Sundbyvestervej 95 (syd for klubbens hjemmeside i Sundby Idrætspark) til klubbens rådighed. Efterfølgende byggede klubben med egne midler deres nuværende klubhus op – bestående af tre omklædningsrum, en kantine med køkken og et mødelokale. Siden er klubhuset blevet udbygget (2013) med en tilbygning på 130 m2, så klubhuset i alt indeholder fem omklædningsrum, kantine, flere sociale lokaler, kontor og materialerum.

I 2009-2010 gennemførte klubben et integrationsprojekt i samarbejde med Københavns kommune, hvilket havde til formål at skaffe såvel pigemedlemmer som medlemmer generelt af anden etnisk oprindelse. Projektet var første skridt i etableringen af pige/kvindefodbold i B1908. I august 2014, havde klubben omkring 130 pige-/kvindespillere tilknyttet.

Samtidigt gennemførte klubben et "street" projekt, hvor man via street-fodbold aktiverede lokalområdets børn og unge. Der resulterede endvidere, at klubbens U14-U15 hold to år i træk, 2010 og 2011, vandt det uofficielle DM i street fodbold (Laudrup & Høgh).

Da det kommunale integrationsprojekt blev afsluttet, begyndte et næsten to år (2011/2012) langt Fodbold & Sundhedsprojekt i samarbejde med Københavns Kommune og DBU. Dette projekt skabte yderlige gang i medlemsantallet.

Siden klubben i 2010 omlagde sin strategi i ungdomsafdelingen til "også" at rette klubbens ungdomsfodbold mod et talentmiljø, har man nu (august 2014) været etableret 10 halvsæsoner (halvår) i U17- og U19 divisionsfodbold. I 2012 vandt klubbens U17 hold således 2. division Øst, men uden DBU Licens kunne holdet ikke rykke i 1. division. Siden 2010 har B1908 ikke været uden for U17 og U19 divisionsfodbold og har dermed opnået et "ry" som Amagers førende ungdomsafdeling.

Landsholdspillere 
Klubben har de senere år udviklet op til 11 landsholdsspillere på A-landshold og ungdomslandshold, som har spillet/spiller i B 1908:

Klubbens formænd 

 1996-1999: Søren Lund
 1999-2004: Bjarne Fey
 2004-2005: John Spøhr
 2005-2007: Christian M. Olsen
 2007-2012: Søren Lund
 2012-2015: Bjarne Fey
 2015- : Jens Henrik Jensen

Klubbens trænere 
 2003-2006: John Andersen
 Assistenttræner: Jesper Heyde (200?-2006)
 2007-2007: Flemming Larsen
 Assistenttræner: Jesper Heyde (2007-2007)
 2007-2009: Jesper Heyde
 Assistenttræner: Kasper Såby (2007-2008)
 Assistenttræner: Kenneth Matz (2008-2009)
 Assistenttræner: Daniel Röser (2008-2009)
 2009-2009: Kenneth Matz
 Assistenttræner: Daniel Röser (2009-2009)
 2010-2011: Kim Splidsboel
 Assistenttræner: Daniel Röser (2010-2011)
 Assistenttræner: Brian Hasseris (2011-2011)
 2012-2013 : Jesper Heyde
 Assistenttræner: Christian Iversen (2012-13 )
 2014-2015: Christian Iversen
 Assistenttræner: Jesper Olsen (2014-2015)
 2015-2016 : Søren Fjorting
 Assistenttræner: Lasse Theis (2015-2016)
 2016-17: Lasse Theis
Assistenttræner: Martin Engelbrecht
2017-20: Martin Engelbrecht
Assistenttrænere: Johhny Stjans Christiansen og Rasmi Khalil
2021-: Christian Iversen
Assistenttræner: Rasmi Khalil

Klubbens resultater

DBU's Landspokalturnering 
De sportslige resultater for klubben i DBUs Landspokalturnering igennem årene:

Bedrifter i Danmarksturneringen 
De sportslige resultater for klubbens førstehold i Danmarksturneringen igennem årene:

Klubbens hold i rækkerne 
Klubbens førstehold og de respektive reservehold (moderklubbernes førstehold) i de underliggende rækker:

Referencer

Ekstern kilde/henvisning 
 B 1908s officielle hjemmeside

Sport på Amager
Etableret i 1908
Fodboldklubber under DBU København